יחיאל סופר

חיליק (יחיאל) סופר (נולד ב-15 במאי 1966) הוא קצין בצה"ל במילואים בדרגת תת-אלוף, שפיקד על גדוד 450 (האריה המעופף) ועל חטיבת הבקעה.

שירותו הצבאי
סופר למד בפנימייה הצבאית לפיקוד שליד הגימנסיה העברית הרצליה בתל אביב. עם גיוסו לצה"ל בשנת 1984 החל קורס טיס. לאחר שנשר ממנו, עבר הכשרה כלוחם בגולני, קורס מ"כים חי"ר ויצא לקורס קציני חי"ר. בתום הקורס שב לחטיבה כמפקד מחלקה ובהמשך שימש כמפקד פלוגה בחטיבה, והוביל אותה בלחימה בדרום לבנון. לאחר מכן עבר קורס השלמת הקצונה בכוחות המיוחדים של צבא ארצות הברית – הכומתות הירוקות. לאחר סיום הקורס, שימש כסגן מפקד חטיבת עציון וכראש ענף נשק מסייע בחטיבת ביסלמ"ח. בהמשך שימש כמפקד גדוד 450 (האריה המעופף). בהמשך, שימש כסגן מפקד חטיבה מרחבית.

בתפקידו הבא פיקד על חטיבת הבקעה. סופר פיקד על החטיבה במבצע חומת מגן, והוביל אותה בלחימה כנגד הטרור הפלסטיני באינתיפאדה השנייה. בשנת 2002 החליט להתפטר מתפקידו. לאחר התפטרותו עבר סופר בשנת 2003 לפיקוד העורף ושימש כמפקד מחוז דן עד שנת 2006. לאחר מכן שימש כרמ"ח התגוננות אוכלוסייה בפיקוד. ב-2009 השלים דוקטורט באוניברסיטת בן-גוריון בנגב בנושא "מודל לאומי רב-ארגוני להצלת חיים באירוע רעידת אדמה, בשלב המוכנות והמענה המיידי".  הוא סיים את שירותו בשנת 2011.

ב, סופר משמש בתפקיד "מסביר פיקוד העורף" בערוצי הטלוויזיה השונים.

קישורים חיצוניים
 .
 .
 .
מכתביו:
 .

הערות שוליים 

מפקדי חטיבת הבקעה
בוגרי הפנימייה הצבאית לפיקוד תל אביב
בוגרי אוניברסיטת בן-גוריון בנגב
תתי-אלופים בצה"ל
ישראלים שנולדו ב-1966